stanford-oval/wikipedia huggingface dataset:
קופר פרימורסקה

מועדון כדורסל קופר פרימורסקה (בסלובנית: Košarkarski klub Koper Primorska) הייתה קבוצת כדורסל סלובנית מקופר, ששיחקה בליגת העל הסלובנית בכדורסל. המועדון הוקם ממיזוג של ק.ו.ש. קופר וק.ק. לסטקובה ב-2016, ופורק ב-2020 עקב בעיות כלכליות.
פרימורסקה זכתה באליפות סלובניה ב-2019 ובשלושה גביעים רצופים בין 2018 ל-2020.
היסטוריה

פרימורסקה נוסדה בשנת 2016 ממיזוג של ק.ק. לסטובה וקוש קופר. בעונת הבכורה שלה סיימה הקבוצה במקום השביעי בליגת העל הסלובנית.
בעונתה השנייה התמודדה פרימורסקה בליגה האדריאטית השנייה, והפסידה בגמר לקרקה נובו מסטו. בעונת 2018/19 זכתה הקבוצה בקוואדרופל היסטורי לאחר שזכתה בכל ארבע התחרויות בהן שיחקה (הליגה הסלובנית, הגביע הסלובני, הסופר קאפ הסלובני והליגה האדריאטית השנייה). בעקבות הזכייה קיבלה הקבוצה מקום בליגה האדריאטית הראשונה לעונת 2019/2020, ושינתה את שמה לקופר פרימורסקה.
בדצמבר 2019 דווח כי המועדון לא יציב כלכלית, ומספר שחקנים, כולל המאמן יוריצה גולמאץ, עזבו את הקבוצה, אך בפברואר 2020 זכתה הקבוצה בגביע הסלובני השלישי ברציפות לאחר ניצחון על צדביטה אולימפיה. לאחר העונה, שהסתיימה מוקדם בשל התפרצות מגפת הקורונה בסלובניה, המועדון לא קיבל רישיון לליגת העל מפדרציית הכדורסל של סלובניה, אך ביוני 2020 הוענק לקבוצה הרישיון לאחר ערעור מוצלח.
ב-7 בספטמבר 2020 פרשה פרימורסקה מהסופר קאפ הסלובני עקב בעיות בסגל ומאוחר יותר דווח שהמועדון פרש מהליגה האדריאטית עקב קשיים כלכליים חמורים, אך ב-14 בספטמבר הודיע המועדון שמצא שותפים חדשים וישחק בליגה האדריאטית ובליגה הבכירה בסלובניה.
בנובמבר 2020 הפך המועדון לבעל מניות באיגוד הכדורסל האדריאטי, שמפעיל את הליגה האדריאטית, בעקבות העברת מניות ממזט סקופיה. עם זאת, בדצמבר 2020 הודחה פרימורסקה מהליגה לאחר שלא הצליחה לשחק שני משחקים רצופים עקב בעיות כלכליות. מאוחר יותר באותו חודש פרש המועדון גם מהליגה הסלובנית ופורק.
עונה אחר עונה

| עונה | רמה | ליגה | מקום | גביע | הליגה האדריאטית | הליגה האדריאטית | תחרויות אחרות | תחרויות אחרות |
| --- | --- | --- | --- | --- | --- | --- | --- | --- |
| 2016/17 | 1 | SKL | 7 | רבע גמר | — | — | גביע אלפי אדריה | רבע גמר |
| 2017/18 | 1 | SKL | 3 | זכייה | הליגה השנייה | סגנות | — | — |
| 2018/19 | 1 | SKL | 1 | זכייה | הליגה השנייה | זכייה | הסופר קאפ הסלובני | זכייה |
| 2019/20 | 1 | SKL | בוטל | זכייה | הליגה הראשונה | בוטל | הסופר קאפ הסלובני | זכייה |
| 2019/20 | 1 | SKL | בוטל | זכייה | הליגה הראשונה | בוטל | הסופר קאפ האדריאטי | חצי גמר |
1 2  העונה בוטלה בעקבות מגפת הקורונה בסלובניה
הערות שוליים

↑  מרטין פבצ'ניק (23 בדצמבר 2020). "Konec je: žalosten epilog športne zgodbe". סיול (בסלובנית). נבדק ב-2024-02-04. {{cite web}}:  (עזרה)
↑  "Dolenjsko slavje: Krka se vrača med elito". סיול (בסלובנית). 4 באפריל 2018. נבדק ב-2024-02-04. {{cite web}}:  (עזרה)
↑  טילן יאמניק (16 בדצמבר 2019). "Golemac o krizi Primorske: Res ne vem, kaj bo prinesel naslednji teden". RTV Slovenija (בסלובנית). נבדק ב-2024-02-04. {{cite web}}:  (עזרה)
↑  "Sixt Primorska bo debitirala v Ligi ABA proti Crveni zvezdi". RTV Slovenija (בסלובנית). 15 ביולי 2019. נבדק ב-2024-02-04. {{cite web}}:  (עזרה)
↑  "Državni prvaki zadržali vse nosilce in pripeljali štiri okrepitve". RTV Slovenija (בסלובנית). 19 באוגוסט 2019. נבדק ב-2024-02-04. {{cite web}}:  (עזרה)
↑  "Finančni zlom Kopra Primorske prišel na plan na Polzeli". דנבניק (בסלובנית). 17 בדצמבר 2019. נבדק ב-2024-02-04. {{cite web}}:  (עזרה)
מרטין פבצ'ניק (23 בדצמבר 2019). "Poraz Primorske v senci novih odhodov". סיול (בסלובנית). נבדק ב-2024-02-04. {{cite web}}:  (עזרה)
↑  פנרבחצ'ה זכתה בגביע הטורקי, באתר ynet, 16 בפברואר 2020
↑  ברוזוביץ', אדוארדו (4 ביוני 2020). "Koper Primorska brez licence KZS". דלו (בסלובנית). נבדק ב-2024-02-05. {{cite web}}:  (עזרה)
↑  "Koper Primorska na podlagi dodatnih dokazil le do licence". RTV Slovenija (בסלובנית). 30 ביוני 2020. נבדק ב-2024-02-05. {{cite web}}:  (עזרה)
↑  "Koper Primorska reportedly out of ABA Liga". eurobasket.com. 11 בספטמבר 2020. נבדק ב-2024-02-05. {{cite web}}:  (עזרה)
↑  גרגור טרזיץ' (14 בספטמבר 2020). "Zasuk: Primorska rešena". דנבניק (בסלובנית). נבדק ב-2024-02-05. {{cite web}}:  (עזרה)
↑  "FMP i dalje sporan". דנבני (בסרבית). 12 בנובמבר 2020. נבדק ב-2024-02-05. {{cite web}}:  (עזרה)
↑  "Koper izstopil tudi iz domačih tekmovanj". RTV Slovenija (בסלובנית). 23 בדצמבר 2020. נבדק ב-2024-02-05. {{cite web}}:  (עזרה)
טילן יאמניק (25 בדצמבר 2020). "Žakelj ob koncu Primorske: Na tak način ni moglo več iti". RTV Slovenija (בסלובנית). נבדק ב-2024-02-05. {{cite web}}:  (עזרה)
קורו (דינוזאור)

| קורו |
| --- | --- |

תקופה
קרטיקון עליון 72–71 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: דרומאוזאוריים
סוג:: קורו
מין:: Kuru kulla
שם מדעי
 Kuru ‏Napoli, 2021

קורו (שם מדעי: Kuru) הוא סוג של דינוזאור ממשפחת הדרומאוזאוריים אשר התקיים במרכז אסיה של הקרטיקון שלפני 72 עד 71 מיליון שנה מזמננו.
דינוזאור זה התגלה ב-1991 בתצוורות בארו גויוט (אנ') שבאזור חולסאן, מדבר גובי במונגוליה והוא תואר למדע ב-2021 בידי החוקר ג'יימס ג'י נאפולי וצוותו, כששמו הוא קיצור שם האלה הטיבטית Kurukullā. במקור הוא נחשב למין של אכילובאטור, אך בהמשך התברר שמדובר בסוג חדש. לפני כן נקרא ב-1992 בשם המדעי: Airakoraptor - שפירושו: "גנב קומיס", אך השם שונה.
הממצאים המאובנים של הדינוזאור היו חלקיים ומורכבים בעיקר משרידי חלק מהגולגולת והלסתות. אלה דמו לאלה של כמה דרומזאוריים בינוניים בגודלם, כמו האכילובאטור, האדזאורוס, הטסאגן ועוד. היה זה כנראה טורף מנוצה קל משקל בעל לסתות ארוכות עם שיניים חדות ואולי הוא חי בקבוצות קטנות במדבר גובי.
הערות שוליים

↑  Napoli, J. G.; Ruebenstahl, A. A.; Bhullar, B.-A. S.; Turner, A. H.; Norell, M. A. (2021). "A New Dromaeosaurid (Dinosauria: Coelurosauria) from Khulsan, Central Mongolia" (PDF). American Museum Novitates. 2021 (3982): 1–47. doi:10.1206/3982.1. hdl:2246/7286. ISSN 0003-0082.
קואיצ'י טוהיי

| --- | --- |

 לידה:  20 בינואר 1920 טוקיו, יפן 
 פטירה:  19 במאי 2011 (בגיל 91) טוקיו, יפן 
 מידע כללי
 מדינה:  האימפריה היפנית, יפן 
 השכלה:  אוניברסיטת קיו 
 ספורט
 ענף ספורט:  אייקידו
 הישגים
 דרגה:  דאן 10
 
קוֹאִיצִ'י טוׂהֵיי (藤平光一, Tōhei Kōichi;‏ 20 בינואר 1920 – 19 במאי 2011) היה אייקידוקא בעל דרגת דאן עשר, הדרגה הגבוהה ביותר באייקידו. בשל שליטתו בשפה האנגלית הוא נחשב לאדם שיבא את האייקידו לעולם המערבי. טוהיי הוא גם המקים של חברת הקי וסגנון האייקידו שין שין אייקידו (מילולית אייקידו עם גוף ונפש מאוחדים).
טוהיי ואייקידו

טוהיי נולד בטוקיו בשנת 1920, הוא היה ילד חולני וחלש, ולכן אביו שלח אותו כנער ללמוד ג'ודו. אמנם אימוני הג'ודו חיזקו את גופו, אך כשהחל ללמוד לקראת הקולג' הוא חלה בדלקת קרום הריאה והחל לסבול מכאבי חזה קשים ונאלץ לקחת חופשה של שנה.
כדי לא להחזיר את גופו למצב החלוש בו היה קודם לכן, טוהיי החל לעסוק במדיטציה ובתרגילי מיסוגי. במקביל הוא הצטיין בפן הרוחני של הג'ודו, ולמד את התאוריה של הנפש והמח בהקשר של אמנויות לחימה. לאחר שהוא התאושש ממחלתו לחלוטין, הוא הסיק שאימוני התודעה שלו הם שריפאו אותו, והוא החל לעסוק בקיאצו, שיטה שבה לוחצים על נקודות בגוף של המטופל ובכך מאריכים את הקי שלו. טוהיי מגדיר את השיטה כדרך לתת למטופל לרפא את עצמו.
לאחר המאבק בדלקת קרום הריאה, טוהיי שב לאימוני הג'ודו, אך אלה לא סיפקו אותו. הוא רצה אימונים שאינם רק פיזיים, והוא חש שבג'ודו הוא לא יוכל לקבל את זה, עם זאת הוא המשיך להתאמן. בשנת 1940 כשהיה בן 19, המליץ לו המאמן שלו ללכת לפגוש את מוריהי אואשיבה, מייסד האייקידו. בתקופה הזו למרות שאואשיבה עוד לא הכריז על האייקידו כאמנות חדשה, היה ברור שהוא עוסק בדבר שונה מכל שאר אמני הלחימה.
על פי עדותו של טוהיי, כשרק הגיע לדוג'ו והחל ללמוד אצל המורים שהיו תלמידיו של אואשיבה הוא לא השתכנע שאייקידו היא האמנות בשבילו. אך כשאואשיבה עלה למזרן והחל להדגים את הטכניקות על המורים הוא החל להשתכנע. לטענתו הוא הבין את הכח של האייקידו רק לאחר שאואשיבה ביקש ממנו לנסות ללפות אותו וטוהיי לא הצליח אפילו לתפוס את המורה. מאותו רגע החל טוהיי ללמוד אייקידו, לצד כך שהמשיך לעסוק בדיטציה ומיסוגי.
לאחר חצי שנה שבה למד עם אואשיבה, הוא נשלח ללמד אייקידו באקדמיה המשטרתית. זה היה לפני שקיבל כל דירוג שהוא באייקידו, לבסוף בזמן שירותו הצבאי אואשיבה העניק לו דאן חמש.
בשנת 1942 טוהיי גויס לצבא היפני והוצב בסין כמפקד יחידה. טוהיי התייחס לחייליו יפה, וכן (יחסית לקציני אחרים בכוח הכיבוש) לאסירים הסינים.
לאחר המלחמה

בשנת 1953 טוהיי נשלח להוואי ללמד שם אייקידו. כעבור זמן מה הוואי הפכה למרכז האמריקאי של אייקידו, ובכלל מרכז עולמי גדול מאוד. שם טוהיי ייסד את השיטה שלו.
הוא קיבל מאואשיבה דרגת דאן עשר, הדרגה הגבוהה ביותר באייקידו בשנת 1969, לאחר שסירב לאותה ההצעה כמה שנים קודם לכן.
במשך השנים טוהיי פיתח שיטה ייחודית לאייקידו ששמה דגש גדול יותר על עבודה עם הקי ופחות על טכניקות. טוהיי גם כתב הגות רבה בנושאים של הפילוסופיה של האייקידו וארבעת העקרונות שלו, שהם: נקודת המרכז, הזרמת הקי, רגיעה בשליטה ושמירה על משקל כלפי מטה, משמשים זרמים שונים של האייקידו דוגמת הסיידוקאן.
הערות שוליים

↑  Kōichi Tōhei
| --- | --- |
בקרת זהויות :  BnF: cb126980217 (data)  CiNii: DA04209378  GND: 108957217  ISNI: 0000 0000 8398 1190  LCCN: n85805482  NDL: 00084466  NKC: mzk2005266595  NLA: 35551811  NLG: 203051  NLK: KAC200100443  NSK: 000221730  NTA: 071986707  SUDOC: 118225286  VIAF: 84603989   WorldCat (עם VIAF): 84603989
קורילטאי

קורילטאי הוא מונח מונגולי קדום המתאר את אספת ראשי השבטים באימפריה המונגולית, שנועדה לקבוע את סדרים השלטוניים באימפריה ואת המשך ההתפשטות שלה.
הקורילטאי המפורסם ביותר נערך ב-1206, ובו נבחר טמוג'ין לחאן הגדול (חאגאן) של האימפריה ושינה את שמו לג'ינגיס חאן. מרבית הקרבות והכיבושים המונגוליים תוכננו בקורילטאי, והוא המודל על פיו מבוסס הפרלמנט המונגולי הנוכחי, החוראל הגדול.
הבעיתיות בקורילטאי נבעה מכך שכינוסו דרש את נוכחותם של כל ראשי המשפחה הג'ינגיסית. מותו של אוגדיי חאן בשנת 1241 תרם לעצירת הפלישה המונגולית למזרח אירופה. מותו של מונגקה חאן בשנת 1259 ומלחמת האזרחים שפרצה לאחר מכן, תרמו לעצירת ההתקדמות של הולאגו חאן לתוך סוריה וארץ ישראל.
| האימפריה המונגולית |
| --- | --- | --- |
| מונחים | מונחים |  |
| תארים | כגן • חאן • חאטון • חאנום • ג'ינונג • נויאן • טארקאן |  |
| צבא | יארליק • יאם • אורדה • פקס מונגוליקה • יאסה • קורילטאי • פאיזה • מאנגוד • טומן • קשיג |  |
| פוליטיקה • ארגון • חיים | פוליטיקה • ארגון • חיים |  |
| נושאים | Tug Banner • פלישות וכיבושים מונגוליים • החותם הקיסרי • המבנה הארגוני-טקטי של הצבא המונגולי • דת באימפריה המונגולית • המבנה החברתי-כלכלי של האימפריה-המונגולית |  |
| ח'אנויות | שושלת יואן שושלת יואן (1271–1368) • אורדת הזהב אורדת הזהב (1242–1502) • השושלת האילח'אנית השושלת האילח'אנית (1256–1335) • צ'אגאטאי (חאנות) צ'אגאטאי (1260–1687) |  |
| ערים מרכזיות | אלמליק • אוורגה • אזוב • בוכרה • בולגר • חרחורין • חאנבאליק • מג'אר • מראגה • קרשי • סראי-ג'וק • סראי • סמרקנד • שאנגדו • סולטאניה • תבריז • אובק • חאג'יטרחאן |  |
| פלישות • כיבושים • קרבות | פלישות • כיבושים • קרבות |  |
| מרכז אסיה | סיביר (1207) • קארה חיטאי (1216–18) •  ח'ווארזם (1218–1221) |  |
| מזרח אסיה | מערב שיה (1205 / 1207 / 1209–10 / 1225–27) • צפון סין ומנצ'וריה (1211–34) •  דרום סין (1235–79) • ממלכת דאלי (1253–56) • טיבט (1236 / 1240 / 1252) • קוריאה (1231–60) • יפן (1274 / 1281) • סחלין (1264–1308) |  |
| דרום-מזרח אסיה | בורמה (1277 / 1283 / 1287) • ג'אווה (1293) • וייטנאם (1257 / 1284–88) • בורמה (1300–02) |  |
| דרום אסיה | הודו (1221–1327) |  |
| אירופה | גאורגיה (1220–22 / 1226–31 / 1237–64) • צ'צ'ניה (1237–1300s) • בולגריה של הוולגה (1229–36) • רוס (1223 / 1236–40) • פולין ובוהמיה (1240–41) • הונגריה (1241-42) • בולגריה (1242) • ליטא (1258-59) • פולין (1259–60) • תראקיה (1264-65) • הונגריה (1285–86) • פולין (1287–88) |  |
| המזרח התיכון | אנטוליה (1241–43) • עיראק (1258) • הלבנט (1260-1323) • ארץ ישראל (1260 / 1300) |  |
| מלחמות אזרחים | חלוקת האימפריה-המונגולית • מלחמת האזרחים הטולויית (1260–64) • מלחמת ברקה-הולאגו (1262) • מלחמת קאידו-קובלאי (1268–1301) • מלחמת אסן בוקה-איורברוואדה (1314–1318) |  |
| אישים מרכזיים | אישים מרכזיים |  |
| חאנים גדולים | ג'ינגיס חאן • טולוי (עוצר) • אוגדיי חאן • טורגנה חאטון (עוצרת) • גויוק חאן • אוגול גאימיש (עוצרת) • מונגקה חאן • קובלאי חאן |  |
| חאנים | צ'יוצ'י • בורטה • באטו חאן • סרטק חאן • אורדה חאן • ברקה • טוקטה • עוז בג חאן • צ'אגאטאי חאן • דווה • קבק • הולאגו • אבקה • ארגון |  |
| אנשי צבא | סובוטאי • דז'ב • מוקאלי • נגודר • בואורצ'ו • גואו קאן • בוקולה • ג'למה • צ'ילוון • אג'ו • באיין מבאירין • קדן • בורולדאי • נוגאי חאן |  |
קופר הופמן

| --- | --- |
אין תמונה חופשית
 לידה:  מרץ 2003 (בן 21) ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-2020
 עיסוק:  שחקן
 מקום לימודים:  Calhoun School 
 פרופיל ב-IMDb
 
קופר הופמן (באנגלית: Cooper Hoffman; נולד במרץ 2003) הוא שחקן אמריקאי.
בנו של השחקן המנוח זוכה פרס האוסקר, פיליפ סימור הופמן, ושל מעצבת התלבושות, מימי או'דונל.
את הבכורה הקולנועית שלו עשה ב-2021 בסרטו של פול תומאס אנדרסון "ליקריץ פיצה"; ואף היה מועמד לפרס גלובוס הזהב לשחקן הטוב ביותר בסרט קומדיה או מוזיקלי.
פילמוגרפיה

ליקריץ פיצה (2021)
Wildcat‏ (2023)
Old Guy‏ (TBA)
SNL 1975‏(TBA)
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2021 | מועצת ביקורת הקולנוע האמריקנית | הופעה פורצת | ליקריץ פיצה | זכייה |
| 2022 | פרסי גלובוס הזהב | פרס גלובוס הזהב לשחקן הטוב ביותר - סרט קומדיה או מוזיקלי | ליקריץ פיצה | בהמתנה |
| 2022 | פרסי איגוד מבקרי הקולנוע האמריקאי | השחקן הצעיר הטוב ביותר | ליקריץ פיצה | בהמתנה |
ראו גם

פיליפ סימור הופמן
הערות שוליים

↑  Cooper Hoffman, Son of Phillip Seymour Hoffman, Leads Paul Thomas Anderson ’70s Drama, The Hollywood Reporter, ‏2 בספטמבר 2020 (באנגלית אמריקאית)
| --- | --- |
בקרת זהויות :  GND: 1259770710  LCCN: no2022062246  NKC: xx0310863  VIAF: 22165322983816022314   WorldCat (עם VIAF): 22165322983816022314
קורייר

ערך זה עוסק בשבועון ישראלי. אם התכוונתם למשמעות אחרת, ראו .
| --- | --- |
 תאריכי הופעה:  1991–הווה (כ־33 שנים) 
 שפה:  רוסית 
 מדינה:  ישראל 
 courier.co.il
 
קורייר (בכתב רוסי: Курьер) הוא שבועון ישראלי ברוסית אשר הופץ בדפוס בין 1991–1998 ומאז יוצא לאור במהדורת אינטרנט בלבד.
"קורייר" היה העיתון הראשון שיצא בישראל בשפה הרוסית בעקבות גל העלייה מברית המועצות לשעבר בשנות התשעים[דרוש מקור]. גם כשהעיתון עבר לפורמט של אתר אינטרנט, ב-10 בנובמבר 1997, הוא היה הראשון מבין העיתונים הישראליים בשפה הרוסית שהפך לעיתון מקוון.
בתחילתו מנה "קורייר" 16 עמודים בפורמט רחב. עורכו הראשון של העיתון היה מקסים רזניק, בנו של המשורר איליה רזניק, והעורכת הגרפית הייתה אנה קנופובה. בגיליון הראשון נכלל ריאיון עם הזמרת אלה פוגצ'ובה, שהייתה גם ידידה ותיקה של העורך.
בתחילת 1998 יצא לאור הגיליון המודפס האחרון של "קורייר". כתבת השער הייתה על אביגדור ליברמן.
קורה ואן ניואנהאוזן

קורנליה "קורה" ואן ניואנהאוזן (בהולנדית: Cornelia "Cora" van Nieuwenhuizen; נולדה ב-12 ביוני 1963) היא פוליטיקאית הולנדית הפועלת מטעם מפלגת העם למען חופש ודמוקרטיה. שימשה כשרת התשתיות וניהול המים של הולנד.
ביוגרפיה

ניואנהאוזן נולדה ברידרקרק ב-12 ביוני 1963. היא למדה גאוגרפיה באוניברסיטת אוטרכט וב-1994 הצטרפה למפלגת העם למען חופש ודמוקרטיה וכיהנה כחברה מטעמה במועצת Oisterwijk בין 1994–2006. ב-2010 נבחרה כחברה בבית הנבחרים של הולנד, וב-2012 נבחרה בפעם השנייה ושימשה כיו"ר ועדת הכספים.
ב-2014 נבחרה לפרלמנט האירופי ושימשה כסגנית המתאמת של הקבוצה הפרלמנטרית בוועדה לענייני כלכלה ומטבע. מאוחר יותר, היא הצטרפה לוועדה המיוחדת לפסיקת מס ואמצעים אחרים דומים באופיים או בהשפעתם בשנת 2015. בנוסף, היא כיהנה בתפקיד סגנית יו"ר המשלחת של הפרלמנט ליחסים עם הודו.
ב-26 באוקטובר 2017 מונתה ניואנהאוזן לשרת התשתיות וניהול המים בקבינט השלישי של מארק רוטה. ב-15 בינואר 2021 התפטר מתפקידו אריק ויבס שר הכלכלה ומדיניות האקלים. ניואנהאוזן נבחרה כממלאת מקומו עד 20 בינואר 2021 אז הוחלפה בידי באס ואן ט' ווט. ב-31 באוגוסט של אותה שנה התפטרה ניואנהאוזן מתפקידה כדי להפוך ליו"ר אנרגיה-הולנד - ארגון לובינג המתקדם בתחום האנרגיה.
צטיוזאוריסקוס

| צטיוזאוריסקוס |
| --- | --- |
שלד של צטיוזאוריסקוס  צטיוזאוריסקוס בהשוואה לאדם
תקופה
יורה תיכון 168–163 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: צטיוזאוריסקוס
מינים
 Cetiosauriscus stewarti
שם מדעי
 Cetiosauriscus

צטיוזאוריסקוס (שם מדעי: Cetiosauriscus; מילולית: "דמוי-צטיוזאורוס") הוא סוג של דינוזאור זאורופוד חי באירופה במשך היורה התיכון שלפני 168 עד 163 מיליון שנה מזמננו.
מאפיינים

דינוזאור זה היה ידוע כבר ממאובנים שנמצאו בקיימברידג'שייר, אנגליה ב-1842 ובתחילה הוא נחשב לצטיוזאורוס, כשבמשך שנים חוקרים רבים ראו בו מין של האחרון. עם זאת מבנה הגפיים והזנב היו מעט שונים והוחלט לראות בו קרוב לאורניתופסיס (שנכלל בו לזמן מה אך בהמשך בוטל מספק). ממצאים נוספים מתצורת וסקס (אנ') הראו שהאורניתופסיס התקיים במשך הקרטיקון, והיה קרוב לקבוצה מקרונריה, כך שהסוגים הופרדו. בהמשך הניחו שהוא קרוב של הדיפלודוקיים או הממנצ'יזאוריים עקב זנבו הארוך והחוליות הדומות, כך חשב למשל החוקר עותניאל צ'ארלס מארש שראה בו מין של דיפלודוקוס, בעוד חוקרים נוספים ראו בו סוג מקביל להפלוקנטוזאורוס. עם זאת מבנה הכפות השטוח ובעל האצבעות הארוכות יחסית, דמו יותר לצטיוזאורוס והניחו שהוא סוג מעבר בין הדיפלודוקיים לצטיוזאוריים. הסוג עצמו הוגדר ב-1980 בידי החוקר פרידריך פון הינה (אנ').
דינוזאור זה היה בינוני ביחס לזאורופוד והגיע לאורך של 15 או 16 מטרים ולמשקל של 10 טונות בקירוב, קטן יותר מהצטיוזאורוס. הוא היה בעל זנב ארוך יחסית לגודלו וכן בעל שוקיים ארוכות ורחבות. הוא ניזון מעלי מחטניים וציקסיים שלעס מהצמרות.
קונסטנטין י. אנג'לסקו

קונסטנטין י. אנג'לסקו (ברומנית:  Constantin I. Angelescu;‏ 10 או 12 ביוני 1869, קראיובה – 14 בספטמבר 1948, בוקרשט) היה פוליטיקאי ורופא כירורג רומני, פרופסור באוניברסיטת בוקרשט. בשנות כהונתו הארוכה כשר החינוך (1922-1928 ו-1933-1937) נודע כרפורמטור של מערכת החינוך הרומנית בין שתי מלחמות העולם. אחרי רצח יון ג. דוקה, כיהן 5 ימים (30 בדצמבר 1933 - 3 בינואר 1934) כראש ממשלה זמני של רומניה.
בשנת 1918 אנג'לסקו היה לזמן קצר הציר הדיפלומטי הראשון של רומניה בארצות הברית.
עמד בראש האתנאום הרומני ואחרי מלחמת העולם השנייה היה יושב ראש אגודת הידידות רומניה-ארצות הברית.
רקע משפחתי ושנות לימודיו

קונסטנטין י. אנג'לסקו נולד בשנת 1869 במשפחתם של דומיטרו אנג'לסקו, סוחר מקראיובה, ושל תאודורה לבית ג'בלסקו, נצר למשפחת קראיובסקו (בית קראיובשט). אחרי לימודים בבית הספר אובדיאנו ובבית הספר התיכון ע"ש קרול הראשון בעיר הולדתו, אנג'לסקו נסע  ללמוד רפואה בפריז, צרפת.
בתום לימודיו התמחה בתחום הכירורגיה בשנת 1897. בשובו לרומניה, עבד ככירורג בבית החולים הברנקובסנק, בהמשך בבית החולים "פילנתרופיה", ובשנת 1903 התמנה לפרופסור בפקולטה לרפואה בבוקרשט. כיהן תקופה כמנהל הקליניקה האוניברסיטאית לכירורגיה.
עם נישואיו לווירג'יניה קונסטנטינסקו-מונטיאורו, הבת של איל הנפט הרומני ממוצא יווני, גריגורה מונטיאורו, הפך ד"ר קונסטנטין אנג'לסקו לבעל עיירת הקיט סראטה מונטיאורו. לעיירה, הנמצאת באזור בוזאו אדמות רוויות נפט .ונדל"ן רב.
הנצחה

בית החולים הבין-תחומי ע"ש אלכסנדרו סאחיה בבוקרשט קיבל את השם: "בית החולים קונסטנטין אנג'לסקו"
בית ספר תיכון עיוני בבוקרשט ומכללה חקלאית בבוזאו קיבלו גם הם את שמו.
צאצאיו הקימו את הקרן "בית הספר הרומני" (Școala Românească).
לקריאה נוספת

Mamina, Ion; Scurtu Ioan - Guverne și Guvernanți (1916-1938), București, Editura Silex, 1996, p.127
Neagoe, Stelian - Oameni politici români, București, Editura Machiavelli, 2007, pp. 22-24
Nicolescu, Nicolae C. - Șefii de stat și de guvern ai României (1859 - 2003), București, Editura Meronia, 2003, pp. 289-292
הערות שוליים

↑  Observator München 2007
| ראשי ממשלת רומניה |
| --- | --- | --- |
| הנסיכויות הרומניות המאוחדות | ב' קטרג'יו • קרצולסקו • קוגלניצ'אנו • קרצולסקו • ל' קטרג'יו • י' גיקה • קרצולסקו • ש' גולסקו • נ' גולסקו • יון ק' ברטיאנו • ד' גיקה • א' גולסקו • יפוריאנו • י' גיקה • ל' קטרג'יו • פלורסקו • יפוריאנו • יון ק' ברטיאנו • ד' ברטיאנו • יון ק' ברטיאנו |     |
| ממלכת רומניה | יון ק' ברטיאנו • רוסטי • ל' קטרג'יו • פלורסקו • ל' קטרג'יו • סטורדזה • אאורליאן • סטורדזה • קנטאקוזינו • קארפ • סטורדזה • קנטאקוזינו • סטורדזה • יון (יונל) ברטיאנו • קארפ • מאיורסקו • יון (יונל) ברטיאנו • אוורסקו • מרגילומן • קואנדה • יון (יונל) ברטיאנו • וייטויאנו • ואידה-ווייבוד • אוורסקו • יונסקו • יון (יונל) ברטיאנו • אוורסקו • שטירביי • יון (יונל) ברטיאנו • ו' ברטיאנו • מאניו • מירונסקו • מאניו • מירונסקו • יורגה • ואידה-ווייבוד • מאניו • ואידה-ווייבוד • דוקה • אנג'לסקו • טטרסקו • גוגה • קריסטיה • קלינסקו • ארג'שאנו • ארג'טויאנו • טטרסקו • ג'יגורטו • אנטונסקו • סנטסקו • רדסקו • גרוזה |     |
| הרפובליקה העממית הרומנית והרפובליקה הסוציאליסטית רומניה | גרוזה • גאורגיו-דז' • קיבו סטויקה • מאורר • מנסקו • ורדץ • דסקלסקו |     |
| רומניה מאז 1989 | רומן • סטולוז'אן • וקרויו • צ'ורביה • דז'או • וסילה • אתאנאסיו • איסרסקו • נסטאסה • בז'ינאריו • פופסקו-טריצ'אנו • בוק • אונגוריאנו • פונטה • צ'ולוש • גרינדיאנו • טודוסה • דנצ'ילה - אורבן • קיצו • צ'וקה • צ'ולאקו |     |
| --- | --- |
בקרת זהויות :  NLI: 987007453218005171  PLWABN: 9810704991005606  BnF: cb11273657f (data)  GND: 1080133321  ISNI: 0000 0000 0004 4266  LCCN: n82210593  NTA: 133324885  RERO: 02-A014009786  SUDOC: 070351953  VIAF: 365144647709449311302   WorldCat (עם VIAF): 365144647709449311302
קורה כריסטיאנסן

קורה כריסטיאנסן (בנורווגית: Kåre Kristiansen;‏ 20 במרץ 1920 – 3 בדצמבר 2005) היה פוליטיקאי נורווגי פרו-ישראלי.
השר הנורווגי לענייני נפט ואנרגיה מ-1983 עד 1986. פעמיים מנהיג מפלגת העם הנוצרית הנורווגית - בין 1975 ל-1977, ובין 1979 ל-1983. חבר הפרלמנט הנורווגי במשך 12 שנה - בין 1973 ל-1977, ובין 1981 ל-1989.
ב-1994 כריסטיאנסן שכיהן כאחד מחמשת חברי ועדת פרס נובל לשלום התפטר מתפקידו במעשה חסר תקדים לאות מחאה על הענקת הפרס ליאסר ערפאת. אומנם גם ב-1973 התפטרו שניים מחברי הוועדה במחאה על הענקת הפרס באותה שנה להנרי קיסינג'ר, אך הם השהו את הודעת הפרישה עד לאחרי הטקס, בעוד כריסטיאנסן התפטר מיד אחרי אישור הפרס ומחה ברחובות אוסלו במהלך הטקס. כריסטיאנסן כינה את ערפאת "הטרוריסט הבכיר ביותר בעולם". בראיון שהתקיים עמו כעבור 4 שנים טען: "אינני גיבור. פשוט לא הייתי מסוגל יותר להסתכל במראה אילו הייתי ממשך להיות חבר בוועדה שנותנת פרס לערפאת". בשנים 1991–1993 כיהן כנשיא הארגון עם ישראל למען השלום.
ב-1997 יזם כריסטיאנסן עצומה מטעם קבוצת פוליטיקאים ואנשי דת נורווגים שקראה להעברת השגרירות הנורווגית בישראל מתל אביב לירושלים. במסגרת יוזמתו זו גם ביקר בישראל.
לקריאה נוספת

מאיר עוזיאל, "שיפודים" מעריב, 7 בנובמבר 2003
קבר נבמון

תיאור בריכה מקבר נבמון
נבמון בסצנת ציד
קבר נבמון הוא קברו של נבמון (באנגלית: Nebamun), פקיד ממשל מצרי שעסק ברישום תבואה בתקופת "השושלת ה-18" במצרים העתיקה. הקבר ידוע בזכות קבוצה של ציורי קיר, הנחשבים לבין יצירות האמנות החשובות של מצרים העתיקה.
הקבר התגלה על ידי הארכאולוג ג'ובאני ד'אתנסי (Giovanni d’Athanasi) בגדה המערבית של הנילוס בסתיו 1820. מיקום קברו, שמוקם בנקרופוליס של העיר תבאי, אבד כיום. על פי הערכת החוקרים הקבר כוסה בבניה של כפרים מודרניים, וכיום נעשה מאמץ לאתר את מיקומו. לאחר גילוי הקבר הוצאה ממנו קבצה של פרסקאות שנרכשה והועברה אל המוזיאון הבריטי בלונדון. ב-21 בינואר 2009 נחנכה במוזיאון תצוגה חדשה של 11 ציורי קיר מן הקבר שערבו שיחזור ורסטורציה.
בין הממצאים ידוע במיוחד תיאור של בריכה ובה ברווזים ובעלי חיים אחרים. בעוד התיאור האנטומי של בעלי החיים הוא מדויק, בחר האמן להציג אותם בהתאם לקאנון הציור המצרי בתיאור שאיננו פרספקטיבי או המכיל אשליה מרחבית אחרת. ציור ידוע אחר מתאר את נבמון, על גבי סירה בסצנת ציד.
צטותריום

| צטותריום |
| --- | --- |
 
תקופה
מיוקן-פליוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: בלניים מפותחים
סוג:: צטותריום
מינים
 Cetotherium crassangulum  Cetotherium furlongi  Cetotherium riabinini  Cetotherium rathkii
שם מדעי
 Cetotherium

צֶטוֹתֶריום (שם מדעי: Cetotherium; משמעות השם: "לווייתן בהמה") הוא לווייתן נכחד שחי בתקופות המיוקן והפליוקן והיה קרוב משפחתה של הבלנית, הקטנה בלווייתני מזיפות הקיימים וכנראה גם הקדומה שבהם.
לווייתן זה הגיע לאורך של 14 מטרים ושקל עד חמש טונות. הוא היה מראשוני לווייתני המזיפות וקרוב של הבלנית שחיה במימי אנטארקטיקה, אף שהיו לו כמה מאפיינים של לווייתנים אפורים ושל לווייתני ענק. הוא ניזון מיצורים קטנים כמו קריל באמצעות סינון במזיפותיו.
מאובניו נמצאו בקליפורניה, רוסיה ואירופה. על אף גודלו שימש הצטותריום כמזון לטורפי העל של תקופתו: הכריש הענק מגלודון ולווייתן מלווילי, שהיה קרוב משפחה של הראשתן המודרני.
כל הלווייתנים מסוג זה נכחדו עד סוף תקופת הפליוקן.
בתרבות

לוויתן זה מופיע בסדרה מפלצות ים שם נראה פרט אחד שנטרף על ידי מגלודון.
קואיצ'י טנאקה

| --- | --- |

קואיצ'י טנאקה, 2003
 לידה:  3 באוגוסט 1959 (בן 65) טויאמה, יפן 
 ענף מדעי:  כימיה
 מקום מגורים:  יפן
 עיסוק:  הנדסת חשמל
 מקום לימודים:  אוניברסיטת טוהוקו (1983)  Toyama Chubu High school  Toyama City Shimazono Junior High School 
 מוסדות:  אוניברסיטת טוקיו  אוניברסיטת טוהוקו  אוניברסיטת צוקובה  Ehime University  Shimadzu Corp. 
 פרסים והוקרה:  מסדר התרבות (2002)  פרס קיו למחקר רפואי (2002)  פרס נובל לכימיה (2002)  פרס ההצטיינות בתרבות (2002) 
 בת זוג:  יוקו איקגמי
 
קואיצ'י טנאקה  (ביפנית: 田中 耕; נולד ב-3 באוגוסט 1959) הוא מהנדס חשמל יפני, זוכה פרס נובל בכימיה ב-2002, יחד עם ג'ון בנט פן וקורט וותריך, על פיתוח שיטה חדשה לניתוחים ספקטרומטריים המוניים של מקרומולקולות ביולוגיות.